**Указания за дезинфекция в административни сгради**

**Как се разпространява COVID-19?**

Когато човек, заразен с COVID-19, се изкашля или издиша, във въздуха се освобождават капки заразна течност. Повечето от тези капки падат по околните повърхности и предмети - бюра, маси, телефони. Околните могат да се заразят с COVID-19, ако докоснат заразена повърхност или предмет и след това докоснат очите, носа или устата си. Ако са на един метър или по-близо до човек, заразен с COVID-19, могат да се заразят и като вдишат капките, издишани от заразения човек. С други думи, вирусът COVID-19 се предава по начин, много подобен на грипа.

**Как с прости мерки можете да предотвратите разпространението на COVID-19 на работното място?**

Мерките, изредени по-долу, не са скъпи и помагат за предотвратяване на разпространението на зарази като настинки, грип и стомашно-чревни вируси на работното място и предпазват клиентите Ви и служителите Ви.

Работодателите трябва да въведат тези мерки незабавно, дори и COVID-19 да не е достигнал до съответното населено място. Това ще помогне за предотвратяване на загуба на работо-дни поради заболявания и ще помогне да се спре или забави разпространението на COVID-19, ако достигне работните места, за които отговаря дружеството.

• Погрижете се работното място да е чисто и хигиенично:

• Повърхностите (бюра и маси) и предметите (телефони, клавиатури) трябва да бъдат редовно избърсвани с дезинфектант. Защо? Заразяването на повърхности, докосвани от служители и клиенти, е един от основните пътища на разпространение на заразата от COVID-19.

• Насърчете служителите, сътрудниците и клиентите да си мият ръцете редовно и добре.

• Поставете диспенсъри с дезинфектант за ръце на видни места из работното място. Погрижете се да бъдат пълнени редовно.

• Окачете плакати, които насърчават миенето на ръце.

• Комбинирайте това с други комуникационни мерки, например насоки от служителите по безопасност на труда, брифинги на заседания и информация, насърчаващи миенето на ръце.

• Погрижете се служителите, сътрудниците и клиентите да имат достъп до места, където могат да измият ръцете си с вода и сапун. Защо? Защото миенето убива вируса по ръцете и предотвратява разпространението на COVID-19.

• Насърчете добра респираторна хигиена на работното място. Окачете плакати, които насърчават към поддържане на добра респираторна хигиена на работното място.

• Погрижете се на работното място да има на разположение защитни маски (обикновени хирургически маски), както и хартиени кърпички, за онези, които започнат да чувстват симптоми на хрема или кашлица, докато са на работа. Осигурете кошчета с капаци, където да могат да се изхвърлят кърпичките и маските. Защо? Защото добрата респираторна хигиена предотвратява разпространението на COVID-19.

**Временни насоки за почистване в обекти, различни от лечебни заведения, във връзка с разпространието на COVID-19.**

Европейски център за превенция и контрол на заболяванията, Стокхолм, 2020

Документът е предназначен да осигури насоки за почистване в обекти, различни от лечебни заведения (напр. стаи, офиси, транспорт, училища и др.), където потвърдени случаи на 2019-nCoV са пребивавали преди хоспитализация.

Насоките са изготвени на база настоящите знания за COVID-19, както и на данни от проучвания за други коронавируси.

Поради предполагаемата издържливост на вируса от няколко дни в околната среда, повърхности и зони, потенциално замърсени с COVID-19 трябва да се почистват преди всяка употреба с препарати, съдържащи антимикробни агенти с известна ефективност срещу коронавируси. Въпреки липсата на специфични данни за тяхната ефективност срещу COVID-19, почистването с вода и миещи препарати за домашна употреба, както и употребата на широкоизвестни дезинфектанти би трябвало да е достатъчно за общо предпазно почистване. Няколко антимикробни агента са изследвани срещу различни коронавируси (Таблица 1). Някои от активните съставки, напр. натриев хипохлорит (съдържащ се в белината за домашна употреба) и етанола се използват често в различни помещения и места, различни от лечебни и лабораторни заведения.

**Table 1. Антимикробни агенти, ефективни срещу различни коронавируси:**

|  |  |
| --- | --- |
| **Антимикробен агент** | **Концентрация** |
| Етанол | 70 % |
| Натриев хипохлорит | 0,1-0,5%  0,05-0,1% |
| Глутаров алдехид | 2% |
| Повидон –йод | 10 % (1 % йод) |
| Изопропанол | 50% |
| Бензалкониев хлорид | 0,05% |
| Натриев хлорит | 0,23% |
| Формалдехид | 0,7% |

**Почистващи подходи**

Употребата на 0.1% натриев хипохлорит (разреждане 1:50 ако домашния препарат на белина е с първоначална консентрация 5%) след почистване с неутрален почистващ препарат се препоръчва за деконтаминация. За повърхности, които могат да се увредят от натриев хипохлорит е необходимо да се приложи 70% разтвор на етанол за деконтаминация след почистване с неутрален почистващ препарат. Почистването се извършва като се използват лични предпазни средства.

Когато се използват други химически продукти, се следват указанията на производителя за приготвяне и употреба на работни разтвори. При употреба на химически препарати за почистване е от съществено значение проветряването на помещението (напр. чрез отваряне на прозорци) с цел предпазване здравето на персонала.

Всички честно докосвани зони, като достъпни повърхности на стени и прозорци, тоалетни чинии и повърхности в бани трябва да се почистват внимателно. Всички текстилни материи (напр. спално бельо, завеси и др.) трябва да се изперат с гореща вода (90°C) и перилен препарат. Ако гореща вода не може да се използва, поради състава на материята, трябва да се добавят специфични химикали при изпирането (напр. белина или перилни препарати, съдържащи натриев хипохлорит или деконтаминиращи продукти за текстил).

Министерство на здравеопазването, съгласно нормативните изисквания, поддържа на интернет-страницата си **Регистър на биоцидите**, за които има издадено разрешение за предоставяне на пазара. Регистърът се актуализира най-малко веднъж месечно.

При използване на биоциди, за постигане на посочената в етикета или разрешението степен на дезинфекция, употребата им трябва да се извършва при стриктно спазване на указанията за употреба.